Stanovisko Komisie podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na smernice Európskeho Parlamentu a Rady o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych faktorov (optické žiarenie) (19. samostatná smernica v zmysle článku 16 ods. 1 smernice 89/391/EHS) ktorým sa mení a dopĺňa návrh Komisie podľa článku 250 odsek 2 Zmluvy o ES /* KOM/2005/0526 v konečnom znení - COD 1992/0449 */





[pic] | KOMISIA EURÓPSKYCH SPOLOČENSTIEV | Brusel 21.10.2005 KOM(2005) 526 v konečnom znení 1992/0449 COD STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na SMERNICE EURÓPSKEHO PARLAMENTU A RADY o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych faktorov (optické žiarenie) (19. samostatná smernica v zmysle článku 16 ods. 1 smernice 89/391/EHS) KTORÝM SA MENÍ A DOPĹŇA NÁVRH KOMISIEpodľa článku 250 odsek 2 Zmluvy o ES 1992/0449 COD STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na SMERNICE EURÓPSKEHO PARLAMENTU A RADY o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcim z fyzikálnych faktorov (optické žiarenie) (19. samostatná smernica v zmysle článku 16 ods. 1 smernice 89/391/EHS) 1. HISTÓRIA SPISU Komisia predložila Parlamentu a Rade návrh uvedenej smernice, ktorá vychádza z článku 118a zmluvy (teraz článok 137) dňa 8. februára 1993 (KOM(1992) 560 konečné znenie – 1992/0449 (COD)). Hospodársky a sociálny výbor predložil svoje stanovisko 30. júna 1993. Výbor regiónov listom z 13. januára 2000 oznámil, že stanovisko neposkytne. Európsky parlament prijal stanovisko v prvom čítaní 20. apríla 1994. Komisia prijala 23 z 24 zmien a doplnení, ktoré navrhol Parlament v súvislosti s optickým žiarením. Komisia svoj zmenený a doplnený návrh predložila 8. júla 1994. Rada jednomyseľne prijala spoločnú pozíciu 18. apríla 2005. Európsky parlament 7. septembra 2005 prijal v druhom čítaní 22 zmien a doplnení k spoločnej pozícii Rady. V tomto stanovisku Komisia objasňuje svoju pozíciu k zmenám a doplneniam Európskeho parlamentu v súlade s článkom 251 ods. 2 tretím pododsekom písm. c) zmluvy. 2. Predmet návrhu Pôvodný návrh sa zakladá na článku 118a zmluvy (teraz článok 137) a má formu samostatnej smernice v zmysle článku 16 ods. 1 rámcovej smernice 89/391/EHS. Cieľom návrhu je ochrana zdravia a bezpečnosti pracovníkov pred rizikami, ktoré vznikajú pri vystavení sa fyzikálnym faktorom. Týka sa štyroch fyzikálnych faktorov: hluk (ohrozenie sluchu), vibrácie (ohrozenie paží, rúk a celého tela), elektromagnetické polia a optické žiarenie (ohrozenie zdravia indukovaným prúdom tečúcim v tele, šokmi, popáleninami, ako aj absorpciou tepelnej energie). Ustanovenia týkajúce sa vibrácií, elektromagnetických polí a optického žiarenia sú nové, kým ustanovenia týkajúce sa hluku boli upravené v smernici Rady 86/188/EHS. Vo všeobecnosti sa Rada rozhodla zameriavať sa vždy na jeden faktor a začať vibráciami. Všetky delegácie spoločne s Komisiou tento postup, ktorý spočíva v tom, že sa vždy riešil len jeden aspekt návrhu Komisie, prijali, pričom sa však nezanedbávali ostatné aspekty, ktoré zostali na programe rokovania Rady v neskoršom termíne. Európsky parlament a Rada prijali tri smernice týkajúce sa prvých troch fyzikálnych faktorov, t. j. vibrácie (smernica 2002/44/ES), hluku (smernica 2003/10/ES) a elektromagnetických polí (smernica 2004/40/ES). Tento návrh predstavuje štvrtú a zároveň poslednú fázu všeobecného prístupu prijatého Radou, a to vytvorenie osobitnej samostatnej smernice pre každý fyzikálny faktor [1] . 3. Stanovisko komisie k zmenám a doplneniam Európskeho parlamentu 3.1. Zhrnutie pozície Komisie Komisia hodlá prijať všetky zmeny a doplnenia Európskeho parlamentu v celistvosti okrem zmeny a doplnenia č. 5. O deviatich z týchto zmien a doplnení (1, 2, 3, 6, 8, 9, 10, 11 a 12) predpokladá, že dopĺňajú a vylepšujú text spoločnej pozície a posilňujú ustanovenia spoločnej pozície týkajúce sa zdravotného dozoru; domnieva sa aj, že prijatie dvoch ďalších zmien a doplnení (4 a 13) uľahčí rýchlejšie dosiahnutie kompromisu. Pokiaľ ide o 10 ďalších zmien a doplnení (20, 22, 23, 25, 26, 28, 29, 30, 31 a 32) prijatých s cieľom vylúčiť zo spoločnej pozície ohrozenie spôsobené vystavením pracovníkov prirodzenému žiareniu Komisia sa domnieva, že by mala Parlamentu protirečiť poukázaním na fakt, že z rozsahu smernice by boli vylúčení pracovníci vystavení ohrozeniu prirodzeným optickým žiarením (hlavne slnečným). 3.2. Zmeny a doplnenia Parlamentu v druhom čítaní 3.2.1. Prijaté zmeny a doplnenia 3.2.1.1. Zmena a doplnenie 1 („odkaz na prevenciu a včasné zistenie vplyvu na zdravie”) (odôvodnenie 4a, nové) Zmena a doplnenie upresňuje ciele smernice v oblasti zdravia pracovníkov a naznačuje potrebu zdôrazniť význam prevencie a skorého zistenia. Text je bližší pôvodnému návrhu Komisie ako textu spoločnej pozície. Komisia zmenu a doplnenie prijíma. 3.2.1.2. Zmena a doplnenie 2 („podrobnosti týkajúce sa kontextu zavedenia minimálnych požiadaviek”) (odôvodnenie 5) Komisia prijíma zmenu a doplnenie, ktorými sa navrhuje použitie oznamovacieho namiesto podmieňovacieho spôsobu vo vete, v ktorej sa spomína, že smernica nesmie (namiesto nemala by ) slúžiť na odôvodnenie zhoršenia situácie oproti súčasnému stavu v každom členskom štáte. 3.2.1.3. Zmena a doplnenie 3 („komplementárnosť so smernicami o ‛výrobkoch’”) (odôvodnenie 11) Zmena a doplnenie upresňuje odôvodnenie, v ktorom sa stanovuje, že nie je potrebné, keď zamestnávateľ zhodnotí riziká, opakovať opatrenia, ktoré vykonávajú výrobcovia zariadení vydávajúcich optické žiarenie , ak sú tieto zariadenia vhodne a pravidelne udržiavané . Upresnenie je vhodné a Komisia ho prijíma. 3.2.1.4. Zmena a doplnenie 4 („vypracovanie príručky správnych postupov Komisiou”) (odôvodnenie 13a, nové) V zmene a doplnení sa uvažuje o nevyhnutnosti vypracovania príručky správnych postupov s cieľom pomôcť zamestnávateľom lepšie porozumieť technickým ustanoveniam smernice a Komisia je vyzvaná, aby túto príručku vypracovala. Komisia môže zmenu a doplnenie prijať napriek tomu, že úplne nezodpovedá Medziinštitucionálnej dohode o kvalite tvorby legislatívy Spoločenstva (pozri zmenu a doplnenie 13) v záujme uľahčenia rýchleho dosiahnutia kompromisu. 3.2.1.5. Zmena a doplnenie 6 ( „opatrenia, ktoré majú byť prijaté v prípade prekročenia hraničných hodnôt pre vystavenie”) (článok 5 ods. 2 úvodná časť) V zmene a doplnení sa zdôrazňuje význam nástroja, ktorý by mal byť zavedený, ak z hodnotenia rizika, ktorému sú pracovníci vystavení, vyplýva možnosť, že hraničné hodnoty času vystavenia sa budú prekročené. Komisia zmenu a doplnenie prijíma. 3.2.1.6 Zmena a doplnenie 8 („odkaz na prevenciu a skoré zistenie vplyvov na zdravie a podmienky zdravotného dozoru”) (článok 8 ods. 1) Zmena a doplnenie upresňuje ciele smernice v oblasti zdravia pracovníkov a naznačuje potrebu zdôrazniť význam prevencie a skorého zistenia. Okrem iného zjednodušuje časť odseku týkajúcu sa ustanovení určených na zabezpečenie vhodného zdravotného dozoru. Komisia zmenu a doplnenie prijíma. 3.2.1.7 Zmena a doplnenie 9 („podrobnosti týkajúce sa zdravotného dozoru”) (článok 8 ods. 1a, nový) Zmena a doplnenie upresňuje, že dozor nad zdravím pracovníkov, ktorí sú vystavení ohrozeniu uvedenému v smernici, vykonávajú kvalifikovaní a spôsobilí zamestnanci v súlade s vnútroštátnymi právnymi predpismi a postupmi. Zmena a doplnenie je v súlade s podstatou ustanovení rámcovej smernice a Komisia ich prijíma. 3.2.1.8 Zmena a doplnenie 10 („posilnenie ustanovení pred povolením prístupu príslušnému zdravotnému orgánu k výsledkom hodnotenia rizík”) (článok 8 ods. 2) Zmena a doplnenie upresňuje, že zamestnávateľ je povinný uľahčiť prístup príslušným orgánom zdravotného dozoru k výsledkom hodnotenia rizík, ktoré musí byť vykonané podľa rámcovej smernice č. 89/391 a článku 4 návrhu smernice, ak sa zistí, že je to pre zdravotný dozor užitočné. Rovnako to posilňuje súdržnosť opatrenia v záujme zdravotného dozoru v prípade pracovníkov vystavených rizikám, ktoré boli predmetom návrhu smernice. Komisia zmenu a doplnenie prijíma. 3.2.1.9 Zmena a doplnenie 11 („za určitých okolností je pracovník povinný podstúpiť lekársku prehliadku, najmä ak miera jeho vystavenia sa rizikám presahuje hraničné hodnoty”) (článok 8 ods. 3) Zmena a doplnenie zavádza povinnosť predvolať na lekársku prehliadku pracovníka vystaveného rizikám uvedeným v návrhu smernice v niektorých prípadoch, najmä ak miera jeho vystavenia sa rizikám presahuje hraničné hodnoty. Komisia podporuje účinný a účelný zdravotný dozor nad pracovníkmi a vždy požadovala, aby pracovníkovi bola ponúknutá možnosť lekárskej prehliadky za okolností uvedených v článku 8 a zmenu a doplnenie prijíma. 3.2.1.10 Zmena a doplnenie 12 („upresnenie, v akom rozsahu Komisia hodnotí správy o vykonávaní smernice, ktoré sú členské štáty povinné predkladať každých päť rokov”) (článok 8 ods. 3 úvodná časť) Zmena a doplnenie upresňuje oblasť, ktorej sa budú týkať údaje, ktoré bude Komisia každých päť rokov predkladať Európskemu parlamentu, Rade, Hospodárskemu a sociálnemu výboru a Poradnému výboru pre bezpečnosť zdravia pri práci. Údaje sa budú týkať obsahu správ, ktoré dostala od členských štátov, ich hodnotení a hodnotenia pokroku, ku ktorému došlo v danej oblasti. Komisia sa domnieva, že zmena a doplnenie dopĺňa text, a preto ho prijíma. 3.2.1.11 Zmena a doplnenie 13 („vypracovanie príručky osvedčených postupov Komisiou”) (článok 12a, nový) V zmene a doplnení sa Komisia poveruje vypracovaním príručky správnych postupov s cieľom pomôcť zamestnávateľom lepšie porozumieť technickým ustanoveniam smernice. Komisia môže zmenu a doplnenie prijať napriek tomu, že úplne nezodpovedá Medziinštitucionálnej dohode o kvalite tvorby legislatívy Spoločenstva (pozri zmenu a doplnenie 4) v záujme uľahčenia rýchleho dosiahnutia kompromisu. 3.2.1.12 Zmeny a doplnenia 20 a 28 (článok 4 ods. 3), 23 a 31 (článok 5 ods. 3) („zrušenie odkazu na hodnotenie rizík v prípade vystavenia sa prírodným zdrojom“) Komisia si všimla, že Európsky parlament si nepraje, aby riziká, ktoré súvisia s vystavením pracovníkov optickému žiareniu prírodného pôvodu boli v oblasti pôsobnosti návrhu. Zmena a doplnenie upravuje text príslušného článku a toto rozhodnutie zohľadňuje. Komisia rozumie argumentom predloženým Európskym parlamentom a môže teda tieto zmeny a doplnenia prijať. Avšak chcela by pripomenúť, že prijatie týchto zmien a doplnení neznamená, že Komisia nepovažuje za riziko, keď sú pracovníci vykonávajúci prácu von vystavení optickému žiareniu z prírodných zdrojov. 3.2.1.13 Zmeny a doplnenia 22 a 30 (článok 4 ods. 1), zmena a doplnenie 29 (článok 4 ods. 4), zmeny a doplnenia 25 a 32 (článok 6, úvodná časť a písm. c)) („zrušenie odkazu na optické žiarenie prírodného pôvodu a začlenenie odkazu na žiarenie umelého pôvodu”) Komisia môže tieto zmeny a doplnenia prijať z rovnakých dôvodov, ako z dôvodov uvedených v bode 3.2.1.12. 3.2.1.14 Zmena a doplnenie 26 („vloženie odkazu na žiarenie umelého pôvodu a zrušenie odkazu na možnosť zmeny pracovného zaradenia pracovníka vystaveného rizikám”) (článok 8 ods. 3) Pokiaľ ide o upresnenie týkajúce sa vystavenia žiareniu umelého pôvodu, môže Komisia zmenu a doplnenie prijať z rovnakých dôvodov, ako v bode 3.2.1.12. Pokiaľ ide o zrušenie časti vety, v ktorej sa vyslovene uvádza možnosť zmeny pracovného zaradenia pracovníka, ktorého zdravie bolo poškodené z dôvodu vystavenia sa optickému žiareniu, Komisia sa domnieva, že prijatie tejto časti uľahčí rýchle dosiahnutie kompromisu. 3.2.2. Zásadne prijaté zmeny a doplnenia Žiadne 3.2.3. Odmietnuté zmeny a doplnenia 3.2.3.1 Zmena a doplnenie 5 („presunutie právomocí súvisiacich s povinnosťou hodnotenia rizika v prípade vystavenia pracovníkov žiareniu prírodného pôvodu”) (článok 4 ods. 2) Komisia nemôže prijať zmenu a doplnenie v tejto podobe, pretože v rozpore so zmenami a doplneniami uvedenými v bodoch 3.2.1.12 až 3.2.1.14, ponecháva žiarenie prírodného pôvodu v oblasti pôsobnosti spoločnej pozície, avšak členským štátom priznáva právomoci, čo spochybňuje právny rámec Spoločenstva stanovený v rámcovej smernici č. 89/391. 3.3. Zmenený a doplnený návrh Podľa článku. 250 ods. 2 Zmluvy o založení ES mení Komisia svoj návrh v súlade s uvedeným a v záujme zachovania konzistencie mení aj názov návrhu, ktorý znie „Návrh smernice Európskeho parlamentu a Rady o minimálnych zdravotných a bezpečnostných požiadavkách týkajúcich sa vystavenia pracovníkov rizikám vyplývajúcich z fyzikálnych faktorov (optické žiarenie umelého pôvodu ) (19. samostatná smernica v zmysle článku 16 ods. 1 smernice 89/391/EHS)“. Rovnako ruší druhú vetu odôvodnenia 13 a vkladá upresnenie „umelého pôvodu“ do článku 1 ods. 1 a 2. [1] Pozri vyhlásenie Rady v zápisnici z 25. júna 2001.